OzLabs/hebrew-wiki-articles huggingface dataset:
פוסט-נאוליברליזם

פוסט-נאוליברליזם, הידוע גם כאנטי-נאוליברליזם הוא סט אידיאלים שמאופיין בדחיית הנאו-ליברליזם והמדיניות הכלכלית אשר מגלם קונצנזוס וושינגטון.<ref name="Ruckert-Macdonald-Proulx"></ref><ref></ref> בזמן שמתרחש ויכוח אקדמי על התנאים המגדירים של פוסט-נאוליברליזם, הוא מזוהה בדרך כלל למדיניות הכלכלית של הלאמה וביזור הון, בניגוד לדרגולציה, סחר חופשי, החלשת איגודי עובדים, ובניגוד למדיניות שמאל-כלכלי באופן כללי יותר.<ref name="Ruckert-Macdonald-Proulx" /><ref></ref>

לתנועה הייתה השפעה ספציפית על אמריקה הלטינית, אשר שם התרחש ה"גל הוורוד" שהביא לתזוזה ניכרת שמאלה, לכיוון ממשלות שמאל בשנות האלפיים.<ref></ref> לפי רוג'ר מרינו, דוגמאות לממשלות פוסט-נאוליברליות כוללות את הממשלות הקודמות של אבו מוראלס בבוליביה ורפאל קוראה באקוודור.<ref name="ssrn.com">Merino, Roger (2011). [https://ssrn.com/abstract=1938677 What is ‘Post’ in Post-Neoliberal Economic Policy? Extractive Industry Dependence and Indigenous Land Rights in Bolivia and Ecuador]</ref>

== היסטוריה ==
[[אבו מוראלס, הנשיא לשעבר של בוליביה, אשר מקושר בדרך כלל עם הפוסט-נאוליברליזם.]]
הרעיון של פוסט-נאוליברליזם צץ בזמן "הגל הוורוד" של שנות התשעים ושנות האלפיים, שבו מבקרים שמאלים של הנאו-ליברליזם כמו הוגו צ'אווס ואבו מוראלס נהפכו לנשיאים. לפי חוקרים מסוימים, הבחירות של הוגו צ'אבס לנשיא ונצואלה ב-1999 היא נקודת ההתחלה של הגל הוורד והתנועה הפוסט-נאוליברלית.<ref></ref><ref></ref> לאחר הבחירות שהפכו את צ'אבס לנשיא, אבו מוראלס, נסטור קירשנר, רפאל קוראה, ומנהיגים אחרים שמזוהים עם התנועה הפוסט-נאוליברלית נבחרו באמריקה הלטינית.

למרות שרעיונות הפוסט-נאוליברליזם לא ייחודיים לאמריקה הלטינית, אך עם זאת הם מזוהים עם האזור.

== אידאולוגיה ==
הפוסט-נאוליברליזם נבקש לשנות באופן פונדמנטלי את תפקיד המדינה במדינות בהם יושם בעבר קונצנזוס וושינגטון.<ref>"palgrave.com"Wylde, Christopher: [http://www.palgrave.com/page/detail/latin-america-after-neoliberalism-christopher-wylde/?K=9780230301597 Latin America After Neoliberalism]</ref> כדי להשיג את המטרה הזאת, מנהיגים פוסט-נאוליברלים דוגלים בהלאמה של תעשיות מסוימות, במיוחד הדלקים, הגז, והמשאבים הטבעיים באמריקה הלטינית.<ref></ref> פוסט-נאוליברליזם דוגל גם בהרחבת מדיניות הרווחה, השקעה ממשלתית בצמצום העוני, והתערבות ממשלתית בכלכלה.<ref>"http://muse.jhu.edu">Kaltwasser, Cristóbal: [http://muse.jhu.edu/journals/lar/summary/v046/46.2.kaltwasser.html Toward Post-Neoliberalism in Latin America]</ref>

== ביקורת ==
הפוסט-נאוליברליזם גרר ביקורת מהימין הפוליטי. מבקרים ימנים טענו שהמונח עצמו איננו מדויק ופופוליסטי, וגם טענות ש"מדיניות פוסט-נאוליברלית" פוגעת בהתפתחות כלכלית והשקעה בין-לאומית.<ref></ref>

== הערות שוליים ==

קטגוריה:מונחים ומושגים בפוליטיקה
קטגוריה:אמריקה הלטינית
שורש 56

שורש 56, או יִי בּוּ (בסינית: 弋部, פיניין: Yì bù) הוא השורש החמישים-ושישה של הכתב הסיני. פירושו "קליעה" או "חץ" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 15 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:弋-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:弋-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:弋-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:弋-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |弋
|-
| +1
| style="font-size: large;" |弌(=一<small>->一</small>, one)
|-
| +2
| style="font-size: large;" |弍(=二<small>->二</small>/貳<small>-> שורש</small>, two)
|-
| +3
| style="font-size: large;" |弎(=三<small>->一</small>, שלוש)式(סוג, טקס, נוסחה, וכו ')弐(=貳<small>->貝</small>)
|-
| +9
| style="font-size: large;" |弑<sup>SC/variant</sup> (=弒)
|-
| +10
| style="font-size: large;" |弒
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5F0B מסד נתונים של Unihan - U+5F0B]

קטגוריה:שורשים (כתב סיני)
שורש 135

שורש 135, או שה בּוּ (בסינית: 舌部, פיניין: Shé bù) הוא השורש המאה שלושים וחמישה של הכתב הסיני. פירושו "לשון" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.

במילון קאנגשי יש 31 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:舌-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:舌-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:舌-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |舌
|-
| +2
| style="font-size: large;" |舍舎<sup>JP</sup> (=舏
|-
| +4
| style="font-size: large;" |舐
|-
| +5
| style="font-size: large;" |舑
|-
| +6
| style="font-size: large;" |舒
|-
| +8
| style="font-size: large;" |舓(=舐)舔舕
|-
| +9
| style="font-size: large;" |舖(=鋪<small>->金</small>)舗
|-
| +10
| style="font-size: large;" |舘(=館<small>->食</small>)
|-
| +12
| style="font-size: large;" |舙(=話<small>->言</small>/咠<small>->口</small>)
|-
| +13
| style="font-size: large;" |舚
|}

== וריאנטים ==
{| class="wikitable"
!מילון קנגשי
סינית מסורתית
! סינית מפושטת
יפנית 
קוראנית
|- style="font-size:6em;font-family:serif;line-height:100%;"
| lang="zh-tw" |舌
| lang="zh-cn" |舌
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=820C מסד נתונים של Unihan - U+820C]

קטגוריה:שורשים (כתב סיני)
אוטו רוטקאי

אוטו רוטקאי<ref>Vezetékneve egyes forrásokban: Ruttkay</ref> (במקור רוּס, בהונגרית: Ruttkai Ottó; בודפשט, 12 בינואר 1921 – בודפשט, 17 בספטמבר 1988) היה שחקן יהודי-הונגרי זוכה פרס מארי יאסאי, במאי תיאטרון. הוא היא היה אחיהם של אווה רוטקאי ושל איבאן רוטקאי, ובעלה של השחקנית האנה לוראנד.

== ביוגרפיה ==
אוטו רוטקאי נולד במשפחה יהודית בבודפשט כבנם של מרק מיקלוש רוס ושל אמה פובראסקי. השם רוטקאי, בו הכירו אותו מאוחר יותר, ניתן על ידי ארתור לאקנר. אמו נולדה בטירול וגדלה בווינה. אביו נולד בעיר סגד. אוטו הופיע כשחקן ילדים בתיאטרון הילדים של הדוד לאקנר. אין פרטים ביוגרפיים לגביו בתקופת השואה. אחרי מלחמת העולם השנייה הוא שיחק:
* בתיאטרון מדאץ' כשחקן מתמחה בשנים 1947–1948 והיה חבר בתיאטרון עד 1950.
* בשנים 1950–1951 חתם חוזה תחילה בתיאטרון הלאומי,
* מ-1951 עד 1953 ב"תיאטרון העליז" (Vidám Színház),
* מ-1953 עד 1955 ב"תיאטרון של צבא העם ההונגרי" (שמו אז של תיאטרון הקומדיה של בודפשט).

רוטקאי היה מנהל תיאטרון של:
* בשנים 1955–1956 "תיאטרון גזה גארדוני" באגר (Gárdonyi Géza Színház)
* "תיאטרון גרגיי צ'יקי" בקאפושוואר בין השנים 1957 לבין 1960.
* התיאטרון הלאומי של מישקולץ בין השנים 1960 לבין 1964
* תיאטרון מדאץ' בין השנים 1964–1972.

משנת 1972 ועד מותו היה חבר ב"תיאטרון תאליה" (Thália Színház) בבודפשט כשחקן. הקהל ראה אותו ביותר מ-100 תפקידים על הבמה. הוא שיחק בקולנוע מאז 1948. מספר הצגות הבכורה שלו כשחקן או כבמאי הרשומות במאגר התיאטרון : 85 <ref>2013 április 7-i lekérdezés</ref>

== משפחתו ==
בשנת 1949 התחתן עם האנה לוראנד (1927–2015), שחקנית שזכתה גם היא בפרס מרי יאסאי, ממנה נולדו שני בניהם, הבן אנדראש (1950) והבת ג'רג'י (1958).<ref>Lásd Hermann Péter (főszerk.): Ki kicsoda 2000 2, Greger-Biográf Kiadó, Budapest, 1018, 1999.</ref>

== תפקידיו היותר חשובים בתיאטרון ==

== סרטיו ==
=== עלילתי ===
<div class="mw-content-ltr">

=== טלוויזיה, סדרות ===
<div class="mw-content-ltr">

== פרסים ==
* פרס מרי יאסאי (1958)

== לקריאה נוספת ==
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969.([http://mek.oszk.hu/00300/00355/html/ABC12527/13272.htm לקסיקון ביוגרפי הונגרי]. עורכת ראשית אגנש קניירש)
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 ([http://mek.oszk.hu/02100/02139/html/sz22/284.html לקסיקון הונגרי לאמנות הבמה])
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM69208;jsessionid=172AEABA4E9CDA5B046B7F580C254BBD קטלוג המוזיאון הספרותי פטפי])

== קישורים חיצוניים ==

* [http://iszdb.hu/?szemely=9007 בסיס נתונים אינטרנטי] (בהונגרית)
* [https://oszmi.hu/ מאגר התיאטרון]

== הערות שוליים ==

קטגוריה:שחקני תיאטרון יהודים הונגרים
קטגוריה:מפיקי תיאטרון
קטגוריה:שחקני קולנוע וטלוויזיה יהודים הונגרים
קטגוריה:בודפשט: אישים
קטגוריה:במאי תיאטרון יהודים הונגרים
קטגוריה:יהדות בודפשט
קטגוריה:משפחת רוטקאי
קטגוריה:הונגרים שנולדו ב-1921
קטגוריה:הונגרים שנפטרו ב-1988
אאוכרומטין

אאוכרומטין (באנגלית: Euchromatin) הוא צורה דחוסה קלות של כרומטין (DNA, RNA וחלבון) המועשרת בגנים, ולעיתים קרובות (אך לא תמיד) נמצאת תחת שעתוק פעיל. אאוכרומטין עומד בניגוד להטרוכרומטין, שהוא ארוז היטב ופחות נגיש לשעתוק. 92% מהגנום האנושי הוא אוכרומטי.

באאוקריוטים, אאוכרומטין מהווה את החלק הפעיל ביותר של הגנום בתוך גרעין התא. בפרוקריוטים, אאוכרומטין הוא הצורה היחידה של הכרומטין הקיימת. זה מצביע על כך שמבנה ההטרוכרומטין התפתח מאוחר יותר יחד עם הגרעין, אולי כמנגנון לטיפול בגודל הגנום הגובר.

==קישורים חיצוניים==

קטגוריה:גנטיקה מולקולרית
וידאל קואינקה

רבי וידאל קואינקה (סלוניקי, ה'תקנ"ה – ירושלים, י"ב באדר ב' ה'תרכ"ב, 14 במרץ 1862) היה מקובל, מחכמי ישיבת המקובלים בית אל, ולאחר מכן ראש "מדרש החסידים חסד אל" ומחבר ספרי קבלה.

==ביוגרפיה==
נולד בסלוניקי. בתחילת ימיו עסק בתלמוד ובפוסקים והתפרנס מייצור ערק. בערך בגיל שלושים החל לעסוק בתורת הקבלה, והיה נחשב לגדול בידיעת חכמת הקבלה ובחסידות כבר בסלוניקי. עלה לארץ ישראל בשנת ה'תר"ז. בירושלים סבל מעניות גדולה מאד, אך התמיד בתורת הקבלה והעמיד תלמידים רבים. רבי שלמה יחזקאל יהודה תמך בו החל משנת ה'תרט"ו, וסייע לו בהקמת בית כנסת ומקווה טהרה סמוך לביתו. בתחילה למד בישיבת המקובלים בית אל, ולאחר מכן, עם הקמת "מדרש החסידים חסד אל" עמד בראשו והעמיד תלמידים רבים. עמד בקשר עם חכמי דורו שמביאים מדבריו בספריהם, כגון רבי אליהו מני ורבי אהרן פררה (מחבר הספר "תולדות אהרן ומשה"). רבי שלמה זלמן בהר"ן היה מתפלל עם סידור כוונות מכתב ידו של הרב קואינקה.

נפטר בירושלים בי"ב באדר ב' ה'תרכ"ב, ונטמן בהר הזיתים.

==משפחתו==
ילדיו היו: שרה (נישאה לרב פארדיס), יהודה, דונה, אורו, רפאל ומזל.

בן אחיו היה רבי בן ציון אברהם קואינקה.

אחד מנכדיו, בן לבתו שרה ולחתנו רבי אליהו פארדיס, היה הרב בן ציון נסים פרדס. נינו, בנו של רבי בן ציון, היה הרב אליהו פרדס.

==מתלמידיו==
* רבי רפאל אלעזר בן-טובו
* רבי ששון פרסיאדו
* חתנו, רבי אליהו פארדיס

==מחיבוריו==
* סידור עם כוונות שערך, יצא לאור בהוצאת ישיבת השלום
* (עם תולדות חייו בראשו)
* . כתב היד של הספר נמצא באוסף רבי יצחק באדהב שבספריה הלאומית. הספר יצא במהדורה שנייה ומורחבת, ירושלים תשפ"ג, שטז עמ', בתוספת גיליוני חיים, גיליונות רבי וידאל על סידור הרש"ש.<ref>מקור ההערות מגליונות סידור כוונות הרש"ש שסידר רבי וידאל, [https://tablet.otzar.org/#/b/62822/p/6/t/16820.6584029586779405/fs/0/start/0/end/0/c צילום כתב היד באוצר החכמה]</ref>

==קישורים חיצוניים==
* [https://www.nli.org.il/he/manuscripts/NNL_ALEPH000057153/NLI#$FL50579126 מפקד משה מונטיפיורי] בו מופיע הרב קואינקה
* 

==הערות שוליים==

קטגוריה:רבני ישיבת המקובלים בית אל
קטגוריה:מחברי ספרי קבלה
קטגוריה:אנשי עליות קדומות לארץ ישראל
קטגוריה:יהודים הקבורים בהר הזיתים
קטגוריה:עולים לארץ ישראל בשנים 1800–1881
קטגוריה:ילידי 1810
קטגוריה:נפטרים ב-1862
Nirvana (שיר)

Nirvana (בעברית: נירוונה) הוא שיר שהוקלט על ידי הזמרת-יוצרת הרומנייה אינה. השיר יצא לאור ב-28 בנובמבר 2017, על ידי חברת התקליטים גלובל רקורדס, כסינגל השלישי מתוך אלבום האולפן החמישי שלה, Nirvana (2017).<ref name=":0"></ref> מבחינה מוזיקלית, "Nirvana" הוא שיר דאנס בהשפעה לטינית, הכולל קטע ראפ שמבוצע בספרדית.<ref name=":0" />

השיר הגיע למקום השני במצעד הסינגלים של רומניה.<ref></ref>

== רקע וכתיבה ==
השיר נכתב על ידי אינה ותומאס טרולסן והופק על ידי סבסטיאן ברק, מרצ'ל בוטזן, דייוויד סיינטה, ולאד לוקאן ותומאס טרולסן.<ref></ref> הוא הופץ בפורמט של הורדה דיגיטלית כסינגל השלישי מתוך אלבום האולפן החמישי שלה באותו השם (2017) ב-28 בנובמבר 2017 על ידי גלובל רקורדס; הופצו עימו גרסאות שונות נוספות.<ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.<ref name=":0" />

== וידאו קליפ ==
הווידאו קליפ הנלווה של "Nirvana" הועלה לערוץ היוטיוב הרשמי של אינה במקביל ליציאת הסינגל ב-28 בנובמבר;<ref name=":1"></ref> שני טיזרים מתוכו פורסמו ב-24 בנובמבר וב-27 בנובמבר 2017.<ref></ref><ref></ref> צוות ההפקה NGM Creative נשכר לצילומים, בעוד שבוגדן פאון ביים את הקליפ ואלכסנדרו מורשאן צילם אותו.<ref></ref>

נכון לדצמבר 2021, מונה הצפיות של הקליפ עומד על למעלה מ-100 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|28 בנובמבר 2017
|הזרמת מוזיקה • הורדה דיגיטלית
|גלובל
|style="text-align:center;"|<ref name=":0" />
|-
!איטליה
|9 בפברואר 2018
|רדיו להיטים עכשוויים
|CDF
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אינה
קטגוריה:שירים באנגלית
קטגוריה:שירים שנכתבו על ידי אינה
לילה טוב (אלבום)

לילה טוב (נכתב באותיות מרווחות "ל י ל ה ט ו ב") הוא אלבום היפ הופ ו-R&B עכשווי של הראפר והזמר הישראלי עטר מיינר. האלבום כולל רצועה המורכבת מ-13 שירים, ואורכו 40 דקות ו-7 שניות. זהו אלבום האולפן השני של מיינר, והוא הוקלט על ידי חברת התקליטים יהלום בהפקתו של מיינר. האלבום יצא לאור ב-20 בדצמבר 2020.

עטר מיינר כתב, הלחין והפיק את כל שירי האלבום בנוסף לביצוע.

== רשימת השירים ==

== קישורים חיצוניים ==

* 	

קטגוריה:אלבומים בעברית
קטגוריה:אלבומי היפ הופ ישראליים
ניקיטה יפרמוב

ניקיטה מיכאילוביץ' יפרמוב (ברוסית: Ники́та Миха́йлович Ефре́мов; נולד ב-30 במאי 1988, מוסקבה, רוסיה הסובייטית, ברית המועצות) הוא שחקן קולנוע וטלוויזיה רוסי, הידוע בתפקידיו בסדרות הטלוויזיה לונדונגראד (2015), ההפשרה (2013) ובסרט לכלוכית (2012).<ref></ref><ref></ref> הוא בנו של השחקן מיכאיל יפרמוב ונכדו של אולג יפרמוב.<ref></ref>

== ביוגרפיה ==
ניקיטה יפרמוב נולד במוסקבה, בירת ברית המועצות. הוא למד בגימנסיה לפיזיקה ומתמטיקה, גימנסיה מס' 1514 - בית ספר תיכון מס' 52 במוסקבה ובתחילה לא תכנן להיות שחקן, אף על פי שנהג להשתתף בהצגות בית ספר.<ref></ref> הוא סיים את בית הספר למוסיקה בכינור, למד שירה וגם ניגן בפסנתר.<ref></ref>

בשנת 2005, הוא נכנס לבית הספר לאמנות התיאטרון במוסקבה, שם למד בקורס של קונסטנטין רייקין.<ref></ref> במהלך לימודיו הוכיח את עצמו על במת הסטודנטים וזכה בפרס התיאטרון "עלה הזהב 2009" במועמדות "התפקיד הגברי הטוב ביותר" על תפקידו כצ'אצקי בהצגה "אוי משנינות", בבימויו של ויקטור ריז'קוב.<ref name="rk"></ref> כל התפקידים במחזה בוצעו על ידי בוגרי קורס המשחק של קונסטנטין רייקין.

בשנת 2009, ניקיטה יפרמוב, כבוגר בית הספר לאמנות התיאטרון, הוזמן לקחת חלק במספר הפקות תיאטרון מובילות במוסקבה. מכל ההצעות, ניקיטה בחר לעבוד בתיאטרון סוברמניק, אשר הוקם על ידי סבו. הופעת הבכורה שלו בתיאטרון זה הייתה בתפקידו של גוטפריד לנץ בהצגה שלושה חברים (הוא הוצג ב-1 באוקטובר 2009, יום השנה הכפול להצגה).<ref></ref>

זמן קצר לאחר מכן החל לקבל הצעות עבודה בקולנוע ובטלוויזיה והיה לאחד משחקני הקולנוע המבטיחים בקולנוע הרוסי של המאה ה-21.

בשנת 2023, הוא כיכב בסרט טטריס מאת Apple TV+.<ref></ref>

== פילמוגרפיה ==
{| class="wikitable sortable"
!שנה
!שם
!תפקיד
!הערות
|-
| 2009
| נוסע
| בקלאנוב
|
|-
| 2011
| איוואן צארביץ' והזאב האפור
| איוואן צארביץ'
| דיבוב
|-
| 2012
| אהבה עם מבטא
| אנדריי
|
|-
| 2012
| לכלוכית
| פאשה
|
|-
| 2013
| הכל התחיל בחרבין
| גאורגי דסנין
|
|-
| 2013
| איוואן צארביץ' והזאב האפור 2
| איוואן צארביץ'
| דיבוב
|-
| 2013
| החזרות
| איגור
|
|-
| 2013
| ההפשרה
| אולג יפרמוב
|
|-
| 2014
| ירן-סאן
| גאורגי אלכסייביץ' רומאשוב, סגן משנה
| סרט
|-
| 2014
| קופרין. דו-קרב
| גאורגי אלכסייביץ' רומאשוב, סגן משנה
| סדרת טלוויזיה
|-
| 2014
| גריגורי ר.
| הנסיך דמיטרי פאבלוביץ' רומנוב
| סדרת טלוויזיה
|-
| 2015
| הזריחות כאן שקטות
| דמיטרי קורשונוב
|
|-
| 2015
| לונדונגראד
| מישה קוליקוב
| סדרת טלוויזיה
|-
| 2016
| איוואן צארביץ' והזאב האפור 3
| איוואן צארביץ'
| דיבוב
|-
| 2017
| המנצחים
| ויקטור
| סדרת טלוויזיה
|-
| 2018
| קיץ
| בוב
|
|-
|rowspan=2| 2020
| האיש הטוב
| איוואן קרוטיחין, חוקר במשטרת רוסיה
| הפקת מבית Start.ru
|-
| הטיסה
| דמיטרי בסונוב
| סדרת טלוויזיה
|-
| 2021
| הוסטל
| וניה סימקוב
|
|-
| 2022
| איש בריא
| יגור טיחונוב
|
|-
| 2023
| טטריס
| אלכסיי פז'יטנוב
| הפקה אמריקאית מבית +Apple TV
|-
| 2024
| דברי ימי המהפכה הרוסית
| ניקולאי השני, קיסר רוסיה
|
|-
|}

== קישורים חיצוניים ==

==הערות שוליים==

קטגוריה:מוסקבה: אישים
קטגוריה:שחקני תיאטרון רוסים
קטגוריה:שחקני קולנוע וטלוויזיה רוסים
קטגוריה:בוגרי אוניברסיטאות ומכללות ברוסיה
קטגוריה:מדבבים רוסים
קטגוריה:רוסים שנולדו ב-1988
נריה קראוס

נריה קראוס (נולדה ב-16 בדצמבר 1993) היא עיתונאית ישראלית המשמשת שליחת חדשות 13 בארצות הברית. בשנת 2023 נבחרה על ידי פורבס ישראל לאחת מ-30 הצעירים הישראלים המבטיחים.<ref></ref>

==ביוגרפיה==
נריה קראוס נולדה וגדלה בתל אביב למשפחה מסורתית. למדה בתיכון חדש בתל אביב בה הייתה יושבת ראש מועצת התלמידים ושימשה ככתבת נוער בעיתון "מעריב לנוער", והייתה בין המנחים של תוכנית הנוער "23 דקות" בטלוויזיה החינוכית.

את שירותה הצבאי עשתה בגלי צה"ל. לאחר שחרורה מצה"ל, הצטרפה כרכזת כתבים לדסק החדשות של ידיעות אחרונות. בשנת 2017 הצטרפה לערוץ 10 ככתבת בתוכנית "הכל כלול". החל מחודש נובמבר 2019 שימשה עורכת התרבות של חדשות 13.

בינואר 2023 סיימה את תפקידה כעורכת התרבות ומונתה לשליחת חדשות 13 בארצות הברית. 

ביוני 2023 נבחרה להנחות את מצעד הגאווה והסובלנות בירושלים, לצד העיתונאי ערן סויסה. לפי דיווחים, המצעד בשנה הזו היה הגדול ביותר בהיסטוריית המצעדים בירושלים. 

קראוס היא בוגרת תואר ראשון מהאוניברסיטה העברית בירושלים. טרם יציאתה לתפקיד בארצות הברית, החלה לימודים לתואר שני בתוכנית הבין-תחומית לתלמידים מצטיינים ע"ש עדי לאוטמן באוניברסיטת תל אביב.

בן זוגה הוא הסופר עידו גפן.

==קישורים חיצוניים==

* 
* [https://13tv.co.il/writer/neria-kraus/ נריה קראוס] בחדשות 13
*

==הערות שוליים==

קטגוריה:נשות טלוויזיה ישראליות
קטגוריה:ערוץ עשר: שדרניות, שחקניות ומנחות
קטגוריה:סגל חדשות 13
קטגוריה:חיילי גלי צה"ל
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:שליחי כלי תקשורת ישראליים לארצות הברית
קטגוריה:פורבס 30Under30: ישראל
קטגוריה:ישראליות שנולדו ב-1993
קטגוריה:ישראלים שנולדו ב-1993
המועצה (מאפיה אמריקאית)

טבלת ה-FBI של ראשי המאפיה האמריקאית ברחבי המדינה ב-1963
המועצה (באנגלית: The Commission) הוא הגוף המנהל של המאפיה האמריקאית, שהוקם בשנת 1931 על ידי צ'ארלס "לאקי" לוצ'יאנו בעקבות מלחמת הקסטלמארזים.

המועצה החליפה את התואר קאפו די טוטי אי קאפי ("הבוס של כל הבוסים"), שהחזיק סלבטורה מרנזאנו לפני הירצחו. במועצה שמורכבת מהבוסים של חמש המשפחות של העיר ניו יורק, כמו גם הבוסים של שיקגו אאוטפיט ומשפחת הפשע באפלו . מטרת המועצה הייתה לפקח על כל פעילויות המאפיה בארצות הברית ולתווך סכסוכים בין משפחות<ref></ref>.

==המועצה לדורותיה==
===יושבי ראש המועצה===
* 1931–1946 – צ'ארלס "לאקי" לוצ'יאנו – נעצר ב-1936 ולאחר מכן גורש ב-1946.
* 1946–1951 – וינסנט "התליין" מנגנו – נעלם באפריל 1951.
* 1951–1957 – פרנק "ראש הממשלה" קוסטלו (הפלג הליברלי), ג'וזף בוננו (הפלג השמרני)
* 1957–1959 – ויטו "דון ויטונה" ג'נובזה – (הפלג הליברלי יחד עם טומי לוצ'זה וקרלו גמבינו ); נכלא ב-1959 ומת ב-14 בפברואר 1969.
* 1959–1963 - ג'וזף בוננו (סיעה שמרנית יחד עם ג'ו פרופאצ'י וסטפנו מגדינו ).
* 1963–1976 – קרלו "דון קרלו" גמבינו – התחבר עם טומי לוצ'זה ופרנק קוסטלו בדימוס; נפטר ב-15 באוקטובר 1976
* 1976–1985 – פול "ביג פול" קסטלנו – נרצח ב-16 בדצמבר 1985.
* 1985 – לאחר פרשת הנציבות, הוחלט כי הוועדה לא תתכנס עוד כקבוצה; במקום זאת, חברי הוועדה מצביעים ושולחים שליחים לבוסים אחרים במשפחה הקשורים לנושאי המועצה.
* לא רשמי 1986–1992 - ג'ון ""דון הטפלון" גוטי - נכלא ב-1992 ומת ב-10 ביוני 2002.
* רשמי 1985–1997 – וינסנט "סנטר" ג'יגנטה – נכלא ב-1997 ומת ב-19 בדצמבר 2005
* לא רשמי 2000–2003 - ג'וזף "ביג ג'ואי" מסינו - נכלא ב-2003, ואז ב-2004 הפך לעד מדינה.

===משפחות פשע בעלות מושבים במועצה===
* משפחת הפשע ג׳נובזה (לוצ'יאנו) (1931-הווה)
* משפחת הפשע גמבינו (1931-הווה)
* משפחת הפשע לוצ'זה (1931-הווה)
* האאוטפיט - המאפיה בשיקגו (1931-הווה)
* משפחת הפשע בוננו (1931-1980; 1990-היום)
* משפחת הפשע קולומבו (1931-1990; 2000-היום)

== הערות שוליים ==

קטגוריה:המאפיה בארצות הברית
Worlds on Fire

Worlds on Fire (בעברית: עולמות עולים באש) הוא המיני-אלבום הראשון של הזמר ההולנדי דאנקן לורנס. את המיני-אלבום הוציאה לאור ב-13 במאי 2020 חברת התקליטים ספארק רקורדס.<ref></ref> מתוכו יצאו לאור שלושת הסינגלים "Love Don't Hate It", "Someone Else" ו-"Arcade", שזכה באירוויזיון 2019.

== רקע ==
לאחר פרסום המיני-אלבום כתב לורנס בפוסט בעמוד האינסטגרם שלו: 

== סינגלים ==
"Arcade" פורסם כסינגל המוביל של Worlds on Fire ב-7 במרץ 2019. כשבוע לאחר צאתו הגיע למקום הראשון במצעד הסינגלים ההולנדי. הוא זכה באירוויזיון 2019. לאחר הזכייה הגיע השיר לעשרת השירים הפותחים ברוב מצעדי המוזיקה במדינות העולם דוגמת אסטוניה, ישראל ושוודיה. הסינגל הבא, "Love Don't Hate It", יצא לאור ב-23 באוקטובר אותה השנה, והגיע למקום ה-41 במצעד הסינגלים במדינה. "Someone Else" פורסם כסינגל השלישי והאחרון מתוך המיני-אלבום, והגיע למקום ה-72 במצעד המקומי.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2020
קטגוריה:מיני-אלבומים באנגלית
Love Don't Hate It

"Love Don't Hate It" (בעברית: "אהבה אל תשנא/י את זה") הוא סינגל שהוקלט על ידי הזמר ההולנדי דאנקן לורנס. את השיר הוציאה לאור ב-23 באוקטובר 2019 חברת התקליטים ספארק רקורדס. הוא נכלל כסינגל השני וכרצועה החמישית במיני-אלבום הראשון של הזמר, Worlds on Fire. בנוסף, הוא נכלל גם כרצועה העשירית באלבום הבכורה של לורנס, Small Town Boy.<ref></ref> "Love Don't Hate It" נחשב לשיר ההמשך של "Arcade" – זוכה אירוויזיון 2019.<ref name="HLN"></ref>

== רקע ==
לאחר יציאת השיר "Arcade" הצהיר לורנס כי אין בכוונתו למהר בפרסום שירו השני. לטענתו, הוא העדיף להמתין עד שימצא את הסינגל הטוב ביותר עבורו.<ref name="HLN"/><ref name="DT"></ref> העיתון ההולנדי De Telegraaf חשף כי במהלך הופעותו בניימכן, הוא ביצע את "Love Don't Hate It" לראשונה. מילות השיר עוסקות בהקרבה הנדרשת לבחור את אהובך האמיתי, דיכוי שנאת חינם והאדרת המושג "אהבה".<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! הולנד (NVPI)
| זהב
| 40,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי דאנקן לורנס
קטגוריה:שירים באנגלית
Someone Else

"Someone Else" (בעברית: "מישהו אחר") הוא סינגל שהוקלט על ידי הזמר ההולנדי דאנקן לורנס. את השיר הוציאה לאור ב-13 במאי 2020 חברת התקליטים ספארק רקורדס. הוא נכלל כסינגל השלישי וכרצועה הרביעית במיני-אלבום הראשון של הזמר, Worlds on Fire. בנוסף, הוא נכלל גם כרצועה התשיעית באלבום הבכורה של לורנס, Small Town Boy.<ref></ref> השיר נכתב על ידי לורנס עצמו, לילנד, בראם אינסקור, ג'וני פרייס ופיג'יי הארדינג.

== רקע ==
בריאיון על השיר סיפר לורנס כי "Someone Else" עוסק בזמן בו הראש עסוק בהעלאת זכרונות ממערכת היחסים הקודמת.<ref></ref> סמוך לצאתו הועלה השיר לפלטפורמות הספוטיפיי שם צבר כ-9.5 מיליון השמעות.

== הופעות חיות ==
ב-16 במאי 2020 ביצע לורנס את השיר בשידור חי באירוויזיון: Europe Shine a Light – המשדר שהחליף את שידור גמר אירוויזיון 2020 שבוטל עקב מגפת הקורונה בהולנד.<ref></ref><ref></ref>

== מיקומי שיא ==

== הערות שוליים ==

קטגוריה:שירי דאנקן לורנס
קטגוריה:שירים באנגלית
סנאד ראפו

סנאד ראפו (בבוסנית: Senad Repuh; נולד ב-18 בדצמבר 1972) הוא כדורגלן עבר בוסני ששיחק בעמדת הקשר ומאמן כדורגל בהווה.

==קריירה==
ראפו התחיל את הקריירה שלו בקבוצת הכדורגל סרייבו. בשנת 1992 פרצה מלחמת בוסניה, שהביאה להפסקת הכדורגל במדינה וראפו לא שיחק כדורגל כ-3 שנים. בשנת חתם בלוריאן מליגת העל הצרפתית בה שיחק עונה אחת, אחריה חזר לסרייבו.

בשנת חתם בקראבוקספור מליגת העל הטורקית, ממנה עבר לבורסאספור בה שיחק שנתיים.

בינואר חתם בהפועל ירושלים מליגת העל. ב-14 בינואר ערך את הופעת הבכורה שלו בקבוצה בהפסד 1-0 להפועל כפר סבא. בקיץ חתם בהפועל צפרירים חולון בה שיחק כשלושה חודשים.

בינואר חזר לסרייבו. בהמשך הקריירה שיחק גם בסוקול סראטוב, פיאטה הוטספר, סאשק נפרדאק ועוד שתי קדנציות בסרייבו, עמה זכה באליפות אחת.

ב-22 בפברואר 1997 ראפו ערך את הופעת הבכורה שלו בנבחרת בוסניה והרצגובינה בניצחון 0-4 נגד , בו גם כבש את השער היחידה שלו בנבחרת.

בקיץ ראפו מונה למאמן סרייבו, אותה עזב כעבור חודש. ב-17 בספטמבר 2019 מונה למאמן יידינסאו ביהאץ', אותה אימן עד ינואר .

==תארים==
; סרייבו
*ליגת העל של בוסניה והרצגובינה: 

==קישורים חיצוניים==

קטגוריה:כדורגלנים בוסנים
קטגוריה:קשרי כדורגל בוסנים
קטגוריה:סרייבו: כדורגלנים
קטגוריה:כדורגלני סרייבו
קטגוריה:כדורגלני לוריאן
קטגוריה:כדורגלני קראבוקספור
קטגוריה:כדורגלני בורסאספור
קטגוריה:כדורגלני הפועל ירושלים
קטגוריה:כדורגלני צפרירים חולון
קטגוריה:כדורגלני סוקול סראטוב
קטגוריה:כדורגלני נבחרת בוסניה והרצגובינה
קטגוריה:כדורגלנים זרים בישראל
קטגוריה:ספורטאים זרים בצרפת
קטגוריה:ספורטאים בוסנים בטורקיה
קטגוריה:ספורטאים בוסנים בישראל
קטגוריה:ספורטאים זרים ברוסיה
קטגוריה:ספורטאים זרים במלטה
קטגוריה:מאמני כדורגל בוסנים
קטגוריה:ילידי 1972
פסגת קלסוס

פסגת קלסוס (באנגלית: Celsus Peak) היא פסגה, בחלקו הדרומי של האי בראבנט בהרי סולוואי שבארכיפלג פאלמר, שלמול החוף הצפון מערבי של חצי האי אנטארקטיקה, שבאנטארקטיקה.

הפסגה ממוקמת 4 קילומרים ממערב לנקודת ד'אורסל.

גובהה של הפסגה 1,350 מטרים מעל פני הים.

== היסטוריה ==
=== גילוי ומיפוי הפסגה ===

הפסגה מופתה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897– 1899, בפיקודו של אדריאן דה ז'רלאש.

הפסגה צולמה מהאוויר על ידי האנטיג אירוסרוויירס בע"מ בעונת המחקר (הקיץ האנטארקטי) 1956–1957.

אזור הפסגה מופה בהתבסס על צילומים אלה בשנת 1959.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים של בריטניה.

הפסגה נקראת על שם קורנליוס קלסוס, רומאי שחי במאה ה-1 לספירה, והיה אנציקלופדיסט רומאי, הידוע בשל חיבורו ששרד, "על הרפואה" (De Medicina).

== קישורים חיצוניים ==
* [https://web.archive.org/web/20210602213649/https://geonames.usgs.gov/apex/f?p=gnispq:5:::NO::P5_ANTAR_ID:2562 פסגת קלסוס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2449&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת קלסיוס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/celsus_peak מחשבון מרחקים - המרחק מפסגת קלסוס לאתרים סמוכים]

== הערות שוליים ==

קטגוריה:ארכיפלג פאלמר: הרים
At My Best

"At My Best" (בעברית: במיטבי) הוא סינגל של הראפר האמריקאי, משין גאן קלי, בהשתתפות הזמרת האמריקאית, היילי סטיינפלד. השיר יצא, על ידי באד בוי רקורדס ואינטרסקופ רקורדס, ב-17 במרץ 2017.

נכון לדצמבר 2021, השיר הושמע למעלה מ-129 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר יצא בערוץ היוטיוב של משין גאן קלי ב-21 באפריל 2017. בווידאו קליפ ניתן לראות את המוזיקאים "נאבקים למצוא את מקומם בעולם, מנסים להרגיש בנוח עם מי שהם".<ref name="Billboard"></ref> נכון לדצמבר 2021, הווידאו קליפ נצפה למעלה מ-66 מיליון פעמים.<ref></ref>

== ביקורת ==
לורן טום, מהמגזין בילבורד, אמרה שלשיר יש "מחרוזת שירה חזקה, שפע של ריפים לגיטרה וצליל חשמלי מרגש שמשין גאן קלי השתמש בו בעבר עם שירים אחרים שלו". בנוסף, היא אמרה כי משין גאן קלי "מעביר מסר חזק דרך המילים שלו, ואומר למאזינים 'תמשיך' ולהילחם על החלום שלך, תמיד תישאר נאמן לעצמך."<ref></ref> בביקורת על הווידאו קליפ, היא אמרה שהווידאו קליפ "מגשר יחדיו בין הטקסטים המרתקים והמעוררים של השיר, שדוחפים אותך להאמין בעצמך. הסיום הרגשי מתמקד במאבקים הפנימיים שיש לנו עם עצמנו."<ref name="Billboard" />

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!ארצות הברית (RIAA)
|פלטינה
|1,000,000
|}

== היסטוריית יציאות לאור ==
{| class="wikitable plainrowheaders"
!אזור
!תאריך
!פורמט
!חברת תקליטים
!הערות
|-
! rowspan="4" scope="row" | ארצות הברית
| 17 במרץ 2017
| הורדה דיגיטלית
| rowspan="4" |באד בוי רקורדס, אינטרסקופ רקורדס
|<ref name="iTunes2"></ref>
|-
| rowspan="3" | 28 במרץ 2017
| מיינסטרים רדיו
| <ref></ref>
|-
| רדיו עכשווי קצבי
| <ref></ref><ref></ref>
|-
| רדיו טופ 40
|<ref name="AllAccess"></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי משין גאן קלי
קטגוריה:שירי היילי סטיינפלד
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי משין גאן קלי
קטגוריה:שירים שנכתבו על ידי ניית'ן פרז
קטגוריה:שירי היפ הופ אמריקאיים
קטגוריה:שירי פופ ראפ
קטגוריה:סינגלים בהוצאת באד בוי רקורדס
Time Variance Authority

Time Variance Authority (בראשי תיבות: TVA, ובתרגום חופשי: רשות משתנים בזמן, בראשי תיבות: רמ"ז) הוא ארגון בדיוני הכולל קבוצה של משגיחי זמן, המופיע בחוברות מארוול קומיקס. הארגון הופיע לראשונה בחוברתThor #372 מאוקטובר 1986, ונוצר על ידי וולט סימונסון וסאל בוסימה.

הארגון הופיע בסדרת הטלוויזיה, לוקי, שעלתה לאוויר ב-2021 בדיסני+ כחלק מהיקום הקולנועי של מארוול.

== היסטוריה פרסומית ==
הארגון הופיע לראשונה בחוברת Thor #372 מאוקטובר 1986, ונכתב במקור על מנת לתת כבוד לכותב ועורך מארוול הוותיק, מארק גרונוולד. צוות ה-TVA נכתב כך שכולו יכלול שיבוטים של גרונוולד<ref></ref>.

== במדיות אחרות ==
[[סמליל ה-TVA כפי שהופיע בלוקי]]
Time Variance Authority מופיע בסדרת הטלוויזיה, לוקי, שעלתה לאוויר ב-2021 בדיסני+ כחלק מהיקום הקולנועי של מארוול<ref></ref>. אוון וילסון גילם את "מוביוס מ. מוביוס", ג'ונתן מג'ורס את "ההוא שנשאר"<ref></ref>, שדיבב גם את הקולות של "שומרי הזמן".

גרסה זו של הארגון נוצרה על ידי "ההוא שנשאר", שביקש לעצור גרסאות מרושעות שלו מיקומים אחרים. בבניית ה-TVA, הוא גייס גרסאות של אנשים שונים מכל הזמנים, מחק את הזיכרונות שלהם, גרם להם להאמין שהם ושה-TVA נוצרו על ידי "שומרי הזמן", ובנה אנדרואידים שישמשו כשומרי הזמן.

== קישורים חיצוניים ==

* [http://www.marvunapp.com/Appendix/tvauthority.htm Time Variance Authority] באתר מארוול קומיקס

== הערות שוליים ==

קטגוריה:מארוול קומיקס
קטגוריה:ארגונים בדיוניים
אונופריוס

אונופריוס (המאה ה-4) הוא קדוש נוצרי (ביוונית: Ὀνούφριος). הוא נחשב לקדוש בכנסייה הקתולית ובכנסייה האורתודוקסית.

לפי המסורת הוא בין "אבות המדבר" של הכנסייה ופעל במהלך המאה ה-4, כאשר הכנסייה החלה להיות הדת הדומיננטית באימפריה הרומית.

מעט ידוע על חייו לפני שירד למדבר. ככל הנראה למד משפטים ופילוסופיה ואז עבר למנזר ליד לוקסור של היום. הוא התבודד במדבר במשך תקופה ארוכה. נזיר בשם פטנוטי בהיותו במדבר פגש אותו ואונופריוס סיפר לו שהוא מתבודד במדבר כבר 70 שנים. במהלך השיחה אונופסיורס סיפר שבכל סוף שבוע מלאך בא אליו. לאחר שיחה ארוכה אונופריוס נפטר.

לפי המסורת של נוצרות אורתודוקסית הוא היה בנו של מלך פרס וכבר בגיל 10 ירד להתבודד במדבר.

ייתכן והשם "Onuphrius" הוא גרסה יוונית של השם הקופטי "Unnufer" שפרושה "איש טוב".

לפי המסורת הנוצרית, חג קדוש אונופריוס חל ב-12 ביוני זאת מכיוון שעל פי המסורת הוא נפטר ב-11 ביוני.

לכבודו נבנו כנסיות ברומא, מנזר בחקל דמא (לפי המסורת אונופריוס התפלל במקום במשך מספר שנים ולכן במקום הוקם מנזר) ומנזר באלגואסס שבספרד. פירוט חייו נכלל בספר של סבסטיאן ברנט In Praise of the Divine Onuphrius and Other Desert Hermit Saints.

== קישורים חיצוניים ==

* [http://www.santiebeati.it/dettaglio/56850 תיאור חייו] 
* [http://hramnagorke.ru/life/829 תיאור חייו]
==הערות שוליים==

קטגוריה:קדושים נוצרים
שורש 111

שורש 111 או שי בּוּ (בסינית: 矢部, פיניין: Shǐbù) הוא השורש המאה ואחד-עשר של הכתב הסיני. פירושו "חץ" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.

במילון קאנגשי יש 64 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:矢-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:矢-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:矢-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:矢-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |矢
|-
| +2
| style="font-size: large;" |矣
|-
| +3
| style="font-size: large;" |矤知
|-
| +4
| style="font-size: large;" |矦矧矨
|-
| +5
| style="font-size: large;" |矩
|-
| +6
| style="font-size: large;" |矪矫
|-
| +7
| style="font-size: large;" |矬短
|-
| +8
| style="font-size: large;" |矮
|-
| +12
| style="font-size: large;" |矯矰
|-
| +14
| style="font-size: large;" |矱
|-
| +15
| style="font-size: large;" |矲
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=77E2 מסד נתונים של Unihan - U+77E2]

קטגוריה:שורשים (כתב סיני)
רצח הדס אבוטבול

רצח הדס אבוטבול היה פיגוע ירי פלסטיני במהלך נסיעה בכביש שקד-מבוא דותן (יעבד) ב-9 בנובמבר 2001.

הדס אבוטבול הייתה עובדת מועצה אזורית שומרון – מנהלת מעון שקד.

== הפיגוע ==
אבוטבול, בת 39 תושבת היישוב מבוא דותן בצפון השומרון, נרצחה בפיגוע ירי בין שקד למבוא דותן סמוך לצומת יעבד בצפון השומרון. המכונית שבה נסעה עשתה את דרכה מכיוון ואדי עארה לכיוון מבוא דותן. ליד הכפר יעבד, מצפון מערב לג'נין, נפתחה אל מכוניתה אש מן המארב. הכדורים חדרו את הדופן השמאלית של המכונית ופגעו בגבה ובצווארה של אבוטבול. היא איבדה את השליטה על המכונית והתהפכה. אבוטבול טופלה במקום בידי צוותי רפואה של צה"ל, שקבעו בשטח את מותה.

על פי ההערכות, המחבלים פעלו ממארב, ונמלטו לשטחי הרשות הפלסטינית. לטענת הפלסטינים, צה"ל נכנס לכפר יעבד והפך מספר בתים בכפר למוצבים צבאיים.

== לאחר הפיגוע ==
גדודי חללי אל-אקצה, הזרוע הצבאית של הפת"ח, לקחו אחריות לפיגוע והפיצו כרוז לפיו הירי הוא נקמה על ההתנקשות במג'די א-טייב ועכרמה אסתיתי, שני פעילי פתח מג'נין שנהרגו בפיצוץ מכוניתם.

בעקבות הפיגוע, צה"ל נכנס לכפר הסמוך עראקה, הרס בית של מחבל ועצר 12 פלסטינים.

הדס אבוטבול הובאה למנוחות בבית העלמין בעפולה. הותירה בעל וארבעה ילדים.<ref></ref>

== קישורים חיצוניים ==
* [https://www.shomron.org.il/department/יזכור-לנופלים/אבוטבול-הדס-2/ אבוטבול הדס], באתר מועצה אזורית שומרון

==הערות שוליים==

קטגוריה:פיגועים באינתיפאדה השנייה
קטגוריה:יהודה ושומרון: פיגועי ירי
קטגוריה:צפון השומרון
קטגוריה:פעולות טרור ב-2001
קטגוריה:מבוא דותן
מלחמות היהודים (סדרת טלוויזיה)

מלחמות היהודים היא סדרת טלוויזיה תיעודית בבימויו של רון כחלילי אשר שודרה בערוץ 8 של רשת HOT בשנת 2021. שלושת פרקי הסדרה בוחנים את יחסה של החברה החילונית בישראל לשלוש הקבוצות הדתיות: חרדים, ציונות דתית ומסורתיים, תוך התמקדות בשינויים החשובים ביותר במדינה ובכל אחת מן הקבוצות מאז קום המדינה.

== פרק ראשון: חרדופוביה ==
בפרק הראשון נבחנים יחסי חילונים וחרדים - בחיפוש אחר שורשי הקונפליקט בין שתי הקבוצות, הפרק נע על ציר הזמן ונוגע בסוגיות כמו הבדלנות של החברה החרדית והשינוי הסוציולוגי העמוק שהיא חווה בעשור האחרון, שאלת מקור הסמכות, הגלותיות המאיימת, ההשתמטות משירות צבאי, לימודי הליבה וההשתלבות בשוק העבודה. ובצד החילוני, נבחן ה"ריפיון החילוני" - האידאולוגי והפוליטי - במיוחד על רקע הקונפליקט הקשור בדת כהצדקה לקיום היהודי בארץ ישראל ובו בזמן הפחד מן הדתיים. בפרק מופיעים ד"ר מיכה גודמן, הרב מרדכי בלוי, הרב מנחם בומבך, חנה ורבקה בית הלחמי, ד"ר לי כהנר, פרופ' גיא בן פורת, פרופ' יגיל לוי, פרופ' יולי תמיר, פרופ' נמרוד אלוני, פרופ' יורם הרפז ואחרים.

== פרק שני: סוף העולם ימינה ==
תמונת מסך מתוך הסדרה "מלחמת היהודים"
הפרק השני עוסק בציונות הדתית. הזרם החרד"לי-קיצוני (ונציגו בכנסת בצלאל סמוטריץ') המשתלט על הייצוג הפוליטי והתקשורתי של הציונות הדתית המתונה, הנרטיב הצה"לי, הגרעינים התורניים וישיבות ההסדר, המכינות הקדם צבאיות ובמיוחד התקשורת החילונית, ששינתה את פניה, כמעט מקצה לקצה בתהליך של "הדתה". בפרק זה מופיעים ד"ר מיכה גודמן, אלון דוידי, הרב חגי לונדין, פרופ' יולי תמיר, פרופ' נמרוד אלוני, פרופ' יורם הרפז, פרופ' יגיל לוי, מיכל כהן, שרון מייבסקי, שירה בן ששון פרוסטנברג, עו"ד אושרת שוהם, אראל סג"ל, שמעון ריקלין (איש תקשורת), איתמר בן גביר, לבנת בן-חמו, ירון דקל, חגי סגל, אורלי גולדקלנג ועוד.

== פרק שלישי: מלכודת המסורתיות ==
הפרק השלישי עוסק במסורתיים - המהווים כ-25-35% מהישראלים, רובם יוצאי ארצות ערב והאסלאם - קבוצה שלא ניתן לזהות באופן מובהק כדתית או חילונית, ואין לה ייצוג פוליטי מובהק. בפרק נבחנים דחיקת המסורתיות לשוליים על ידי החילוניות הליברלית, אימוצה לחיק הימין על ידי הליכוד והסינתזה של תפיסות פוליטיות של הימין וקפיטליזם המאפיינת את הציבור המסורתי המתון. משתתפים: משפחת חסון (נס ציונה), פרופ' מאיר בוזגלו, עו"ד כנרת בראשי, אלברט סויסה, אלונה אילוז, אושרה שייב לרר, ד"ר בני נוריאל, אמיר אוחנה ועוד.

== ביקורת ==
סמי שלום שטרית כתב על הפרק הראשון שהוא מייצג את מלחמות הפנים האשכנזיות ולא בהכרח את ההקצנה הדתית.אריאנה מלמד טוענת שגם אם כחלילי אינו אובייקטיבי מעצם טבעו של המקצוע, הוא בוחן את רוב הנושאים החשובים ומציג בהגינות את שני הצדדים.

== ראו גם ==
* חילוניות בישראל
* חילונים
* יהדות חרדית
* מסורתיים

== קישורים חיצוניים ==

* 

== הערות שוליים ==

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:HOT: תוכניות וסדרות
קטגוריה:ישראל: יחסי דת ומדינה
למור אפור-ראש

למור אפור-ראש (שם מדעי: Eulemur cinereiceps) הוא מין של פרימט מהסוג למור החי באי מדגסקר ונחשב בעבר לתת-מין של המין למור חום (Eulemur fulvus), אך בשנת 2001 הופרד למין עצמאי.

== מאפיינים ==
הלמור אפור הראש הוא אחד הגדולים שבלמורים. אורכו מגיע למטר ללא הזנב. הלמור אפור הראש בעל פרווה בצבע חום-אדמדם, עיניים בצבע צהוב-כתום או אדום וראש בצבע אפור וזה מקור שמו של הלמור. הלמור אפור הראש חי ביערות הגשם של דרום-מזרח מדגסקר וניזון בעיקר מפירות, עלים, פרחים ופטריות. הטורפים של הלמור אפור הראש כוללים עופות דורסים כמו עקב מדגסקר ואיה זרונית מדגסקרית, טורפי מדגסקר כמו הפוסה וחנק קרקע מלגשי. הלמור אפור הראש מסווג על פי הרשימה האדומה של IUCN במצב השימור סכנת הכחדה חמורה עקב בירוא יערות נרחב באי מדגסקר וציד. על פי הערכות נותרו בטבע פחות מ–10,000 למורים אפורי ראש והוא אחד מ–25 הפרימטים הנדירים ביותר בעולם.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1890
קטגוריה:טקסונים שתוארו בידי אלפרד גרנדידייה
קטגוריה:למוריים
קטגוריה:יונקים ביערות הגשם של מדגסקר
סמסונג גלקסי Z פליפ

סמסונג גלקסי Z פליפ (באנגלית: Samsung Galaxy Z Flip) הוא סמארטפון מתקפל מבוסס אנדרואיד, המיוצר ומפותח על ידי סמסונג אלקטרוניקה<ref name="Verge1"></ref>, כחלק מסדרת Z של סמסונג גלקסי<ref></ref>. הוא הוכרז לראשונה בפרסומת במהלך פרסי האוסקר לשנת 2020,<ref></ref> הוא הוכרז עם סמסונג גלקסי S20 ב-11 בפברואר 2020, והושק ב-14 בפברואר 2020. המכשיר מתקפל אופקית ומעוצב בציפוי זכוכית היברידי ממותג בשם "Infinity Flex Display".<ref></ref><ref></ref><ref></ref>

בשנת 2021 הוחלף על ידי סמסונג גלקסי Z פליפ 3.
== מפרט ==
=== עיצוב ===
המכשיר בנוי ממסגרת מאלומיניום ומשטח "זכוכית דקיקה במיוחד" ועבה עם שכבת פלסטיק, המיוצרת על ידי סמסונג עם חומרים מבית Schott AG, אשר "מיוצרת תוך שימוש בתהליך מתעצם כדי לשפר את הגמישות והעמידות שלה", ומוזרקת עם "חומר מיוחד עד לעומק לא ידוע להשגת קשיות עקבית"; זכוכית גורילה רגילה משמשת ללוחות האחוריים. למסך יש חיתוך עגול בחלק העליון של המסך עבור המצלמה הקדמית. החלק החיצוני כולל מסך חיצוני קטן בגודל 1.1 אינץ' הצמוד למודול המצלמה, שיכול להציג את השעה, התאריך ומצב הסוללה, לקיים אינטראקציה עם התראות, לענות לשיחות טלפון ולשמש כעינית.<ref></ref> המכשיר הוא הטלפון החכם המתקפל הראשון שמשתמש בתצוגת זכוכית, בעוד שטלפונים מתקפלים קודמים כמו המוטורולה רייזר והסמסונג גלקסי פולד השתמשו במסכי פלסטיק. שימוש בתצוגת זכוכית מביא למסך עמיד יותר, ומפחית את קפל המסך בנקודת הקיפול. מנגנון הציר מחוזק בסיבי ניילון שנועדו להרחיק אבק; סמסונג דירגה את מנגנון הקיפול כתומך בעד 200,000 שימושים.<ref></ref><ref name="Verge1"/>

=== חומרה ===
המכשיר מעוצב בעיצוב צדפה, המסך מסוג דינמי AMOLED בגודל 6.7 אינץ', ביחס רוחב-גובה של 21:9, התומך ב-HDR10+.

המכשיר מופעל על ידי מעבד בעל שמונה ליבות, כאשר 3 מהן פועלות בתדר עבודה של 2.41 ג'יגה הרץ, ו-1 מהן פועלות בתדר עבודה של 2.95 ג'יגה הרץ, וה-4 הנותרות פועלות בתדר עבודה של 1.78 ג'יגה הרץ. במכשיר ישנה מערכת על שבב מדגם סנאפדרגון 855+ מתוצרת קוואלקום. למכשיר אחסון פנימי בנפח 256 ג'יגה בייט, שאינו ניתו להרחבה וזיכרון RAM בנפח 8 ג'יגבייט. כמו כן, המכשיר מופעל על ידי סוללה בקיבולת 3300 מיליאמפר-שעה, במתח טעינה אלחוטית בת 15 וואט, באמצעות שקע USB-C. כפתור ההפעלה מוטבע במסגרת ומשמש כחיישן טביעת האצבע, כאשר נדנדת הווליום ממוקם מעל.

==== מצלמה ====
המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה ראשית ברזולוציה 12 מגה פיקסל, התומכת ב-("פוקוס אוטומטי") ו-("ייצוב אופטי OIS"); מצלמה משנית בזווית רחבה בשדה ראייה של 123 מעלות ברזולוציה 12 מגה פיקסל; כמו כן, במכשיר ישנה מצלמה קדמית לצילום סלפי ברזולוציה 10 מגה פיקסל. המצלמה הראשית תומכת בהסרטת וידאו עד 8K.

=== תוכנה ===
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.1. ניתן לשדרג לגרסה 11 לממשק - One UI 3.1. למכשיר יכולת מסך מפוצל הנקראת "מצב גמיש" אשר נתמכת באפליקציות מסוימות כמו YouTube ו-Google Duo.<ref></ref>

== גלריה ==
<gallery widths="200" heights="150">
קובץ:Samsung Galaxy Z Flip (unfolded).png|מצב פתוח
קובץ:Samsung Galaxy Z Flip closed cr.jpg|מצב מקופל
קובץ:Samsung Galaxy Z Flip opened.jpg|מצב פתוח
קובץ:Samsung-Galaxy-Z-Flip-5 vonkajsi-displej.jpg|קישור=|מצב סגור - flip 5
</gallery>

==קישורים חיצוניים==

* 

== הערות שוליים ==

קטגוריה:מכשירי אנדרואיד
קטגוריה:טלפונים סלולריים של סמסונג
קטגוריה:מכשירים שהושקו ב-2020
קטגוריה:טלפונים חכמים מסדרת סמסונג גלקסי
קטגוריה:טלפונים סלולריים מתקפלים
אליסאו קסאמה

אליסאו מנדג'ה נדג'אק סוארס קסאמה (בפורטוגזית: Eliseu Mendja Nadjack Soares Cassamá; נולד ב-6 בפברואר 1994) הוא כדורגלן מגינאה ביסאו המשחק בעמדת המגן הימני.

==קריירת מועדונים==
קסאמה, נולד בביסאו בירת גינאה ביסאו ובגיל צעיר היגר עם משפחתו לפורטוגל. בגיל 16 החל לשחק כדורגל בקבוצת הנוער של ריבייראו וכעבור שנה הצטרף לאקדמיה לכדורגל של בנפיקה ליסבון. בקיץ הצטרף לז'ואנה מהליגה השלישית בפורטוגל.

בקיץ , קסאמה חתם במועדון הספרדי ראוס דפורטיו. בראוס, קסאמה הפך עד מהרה לחביב האוהדים ובעונתו הראשונה במועדון, היה שותף לעלייה שלו לליגה השנייה לראשונה מזה 107 שנים.

בקיץ קסאמה חתם לחמש שנים בריו אבה מליגת העל הפורטוגלית. את עונת החמיץ בגלל פציעה ברגל.

ב-29 באוגוסט 2020 חתם לשנה בגראסהופרס ציריך מליגת האתגר השווייצרית, עמה העפיל לליגת העל השווייצרית בסיום העונה.

אחרי שנה ללא קבוצה, בקיץ חתם בלנגנת'ל מהליגות הנמוכות בשווייץ.

==קריירה בינלאומית==
בצעירותו, קסאמה שיחק בנבחרת הנוער של פורטוגל. ב-22 במרץ 2018 ערך את הופעת הבכורה שלו בנבחרת גיאה ביסאו בהפסד 2-0 ל.

==תארים==
; גראסהופרס ציריך
*ליגת האתגר השווייצרית: 

==קישורים חיצוניים==

קטגוריה:כדורגלנים פורטוגזים
קטגוריה:כדורגלנים מגינאה ביסאו
קטגוריה:מגני כדורגל פורטוגזים
קטגוריה:גינאה ביסאו: מגני כדורגל
קטגוריה:ביסאו: כדורגלנים
קטגוריה:כדורגלני ריו אבה
קטגוריה:כדורגלני גראסהופרס ציריך
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2019
קטגוריה:ספורטאים זרים בשווייץ
קטגוריה:אישים מגינאה ביסאו שנולדו ב-1994
קטגוריה:פורטוגזים שנולדו ב-1994
אווה מולר

אווה מולר (באנגלית: Eva Mueller; 26 בפברואר 1920–19 בנובמבר 2006) הייתה כלכלנית אמריקאית, פרופסור לכלכלה באוניברסיטת מישיגן.

== ביוגרפיה ==
אווה מולר נולדה בגרמניה להורים בעלי השכלה בכימיה. אם של אווה לא הצליחה למצוא עבודה בתחום ולכן המשיכה בלימודי תואר שלישי. זמן קצר לאחר עליית הנאצים לשלטון המשפחה עברה לארצות הברית. אווה מולר למדה במכללת סמית' עד לשנת 1942 ואחרי סיום הלימודים החלה לעבוד בבנק בניו יורק. לאחר סיום מלחמת העולם השנייה היא קיבלה מלגת לימודים והחלה לימודי תואר שלישי בכלכלה באוניברסיטת הרווארד שהסתיימו בשנת 1951.

לאחר סיום הלימודים היו לה קשיים לקבל עבודה בהיותה אישה, אך בסופו של דבר היא נקלטה באוניברסיטת מישיגן והתחילה לעבוד במכון לחקר מדעי החברה.

אווה מולר עבדה באוניברסיטת מישיגן במשך כל הקריירה. בשנת 1957 היא הצטרפה לסגל של פקולטה לכלכלה בה קיבלה מינוי של פרופסור בשנת 1964 ופרופסור אמריטה בשנת 1988. בשנת 1969 היא התקבלה כעמיתה באגודת סטטיסטיקאים של ארצות הברית (באותה שנה עם מארי ד. אלדריג'). בשנת 2001 היא קיבלה פרס של אגודת כלכלנים האמריקאית.

אווה מולר התרכזה במחקרים בתחום התנהגות הצרכנים, פיתוח כלכלי ודמוגרפיה כלכלית. היא פרסמה עבודות בתחום השפעת אבטלה על ביטחון הצרכנים, סיבות להקטנת ילודה בטייוואן ועוד.

== קישורים חיצוניים ==
* [https://web.archive.org/web/20210414105133/https://www.psc.isr.umich.edu/events/archive/2006/muellerObit.html ביוגרפיה] 
* [https://www.aeaweb.org/content/file?id=449 ראיון עם אווה מילר]

קטגוריה:כלכלניות אמריקאיות
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת מישיגן
קטגוריה:אמריקאיות שנולדו ב-1920
קטגוריה:אמריקאים שנולדו ב-1926
קטגוריה:אמריקאיות שנפטרו ב-2006
קטגוריה:אמריקאים שנפטרו ב-2006
אדוארד פלצ'יס

אדוארד אלייכסנדרביץ' פלצ'יס (בבלארוסית: Эдуард Аляксандравіч Пальчыс; נולד ב-28 באוקטובר 1990) הוא בלוגר, מתנגד משטר ואסיר פוליטי בלארוסי.

==ביוגרפיה==
פלצ'יס נולד בלידא שבמחוז גרודנו. בתקופת היותו תלמיד קיבל מלגה של נשיא בלארוס לילדים מחוננים ובהמשך למד היסטוריה באוניברסיטה הבלארוסית הממלכתית. לאחר פלישת רוסיה לחצי האי קרים הקים פלצ'יס בלוג בשם 1863x.com שם פרסם מאמרים דעה ביקורתיים על היחסים בין רוסיה ובלארוס תחת שם בדוי – ג'ון סילבר. במאי 2015 הודיע כי זהותו האמיתית נחשפה. ב-5 במאי 2015, נעצר על ידי קציני ק.ד.ב והואשם לפי סעיף 130 של החוק הפלילי של בלארוס בדבר "פעולות מכוונות שמטרתן לעורר מחלוקת חברתית ואיבה, שבוצעה על ידי קבוצת אנשים שיש בה השלכות חמורות אחרות".<ref></ref> נערך חיפוש בדירה בה התגורר ובדירת הוריו והוחרם ציוד מחשוב. לאחר חקירה ושהייה של יומיים בבית מעצר במינסק, נשלח פלצ'יס לבדיקה פסיכיאטרית משפטית כפויה במרכז הרפובליקני לבריאות הנפש ביישוב נווינקי שליד מינסק, שם שהה 29 ימים.<ref></ref> הוא נמצא שפוי ושוחרר בערבות. הוא הוכר כאסיר פוליטי מינואר עד נובמבר 2016. באוגוסט 2016, בית המשפטה העירוני במינסק מצא 9 חומרים מהאתר כ"קיצוניים"<ref></ref> – חומרים שארגוני זכויות אדם הכריזו עליהם כעל צורת ביטוי מותרת שלא ניתן להיות נתבע בגינה לפי החוק הפלילי.

בשנת 2017 פלצ'יס הוא מארגן הפעולות והקונצרטים BNR 100 ו-BNR 101 יחד עם אנטון מוטולקו ו במסגרתם יזם קמפיין ציבורי לחגוג בהרחבה את יום השנה ה-100 לרפובליקה העממית הבלארוסית . במסגרת הקמפיין הציבורי נאספו כ-30,000 רובל בלארוסי.<ref></ref>

בשנת 2020, בנוסף לארגון האירוע BNR-102 פלצ'יס המשיך לכתוב על נושאים פוליטיים שונים, כמו גם על מגפת הקורונה במדינה, שהפכה גם היא לנושא טעון בבלארוס עקב מה שנתפס כזלזול השלטונות בהשלכותיה.<ref></ref> הוא מתח ביקורת על "האופוזיציה הישנה" על הכנה לקויה לבחירות לשיאות בלארוס אשר שנערכו בקיץ 2020 וניהל סטרימינג של עצרות מתמודדי האופוזיציה במערכת הבחירות. הוא הקדיש תשומת לב מיוחדת לקמפיין של סרגיי טיכאנובסקי, אך היה סקפטי לגבי הצהרותיו של ויקטור באבריקו. בעקבות סטרימינג לאיסוף חתימות מטעם מתמודד, פלצ'יס נעצר ל-15 ימים. בתחילה, הוא פקפק גם בקמפיין של סבטלנה טיכאנובסקאיה, אך לאחר שראה את מספר האנשים בעצרות שלה, הוא החל לסקר את הקמפיין באופן פעיל. הוא לא היה ממובילי ההפגנות ב-9 באוגוסט, אבל כתב רבות על דרכים לעקוף את חסימת האינטרנט. הוא סיקר את ההפגנות שפרצו לאחר הבחירות וקרא למחאה לא אלימה.<ref></ref> במהלך ההפגנות שהתקיימו לאחר הבחירות נעצר פלצ'יס ונידון ל-30 ימי מאסר באשמת הפרת חוק התכנסויות המוניות. לאחר ריצוי עונשו באוקטובר 2020, הוא לא שוחרר ובמקום זאת הואשם בשנית, הפעם בהסתה לשנאה חברתית, ארגון הפרת סדר המונית, ארגון פעילויות המשבשות את הסדר החברתי וקריאות לפעילות שמטרתה לפגוע בביטחון הלאומי של המדינה.<ref></ref> ב-16 בדצמבר 2020 נולדה ביתו, אמיליה. פלצ'יס ראה את תמונתה רק במרץ 2021 כיוון שעד אז הצנזורה בבית הכלא לא אפשרה תמונות. ב-17 בדצמבר 2021 נידון פאלצ'יס ל-13 שנות מאסר.<ref></ref>

==הערות שוליים==

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בלוגרים
קטגוריה:מתנגדי משטר בבלארוס
קטגוריה:בלארוסים שנולדו ב-1990
הלם היפוולמי

הלם היפוולמי, הידוע גם בשם הלם תת-נפחי (באנגלית: Hypovolemic shock), הוא סוג של הלם (מחזורי) שנגרם כתוצאה מחוסר דם או נוזלים בתוך כלי הדם.<ref name="ITLS2018"></ref> דבר זה קורה כאשר אין זרימת דם מספקת לרקמות הגוף.<ref name="ITLS2018" /> אבחון של הלם מסוג זה לרוב מתבסס על התסמינים שהמטופל מציג ועל ההיסטוריה של האירועים שהובילו לתסמינים.<ref name="Tag2020"></ref> הלם מסוג זה נגרם פעמים רבות בשל פציעה והוא הסוג הנפוץ ביותר אצל ילדים.<ref name="Tag2020" /><ref name="Atl2006"></ref> אך התדירות של הלם מסוג זה אינה ברורה.<ref name="Tag2020" />

== תסמינים ==
התסמינים הראשוניים כוללים בדרך כלל חולשה, לחץ דופק מופחת וקצב לב מהיר .<ref name="Tag2020" /><ref name="ITLS2018" /> ככל שהמצב מחמיר התסמינים שיכולים להופיע הם לחץ דם נמוך, בלבול או תזיזתיות, חוסר מנוחה.<ref name="Tag2020" /> סיבוכים של השוק עשויים לכלול חוסר איזון אלקרוליטי, אי ספיקת כליות ולתסמונת כשל רב- מערכתי (אי ספיקת איברים רב מערכתית).<ref name="Tag2020" />

== רמות חומרה ==
* היפוולמיה קלה מאופיינת בירידה בנפח הדם של עד כ־20%, בהיווצרות של דופק מהיר (טכיקרדיה קלה יחסית), גפיים קרות, הזעה וחרדה.
* היפוולמיה בינונית מאופיינת בירידה בנפח דם שנעה בין 20% ל-40%. במצב זה המטופל הופך טכיקרדי יותר ונשימותיו הופכות מהירות. מתחילה להיות תפוקת שתן נמוכה ויש שינויים בלחץ הדם במעבר משכיבה לעמידה.
* היפוולמיה חמורה (מעל 40% מנפח הדם- אובדן דם חמור), מופיעים הסימנים הקלאסיים של הלם: ירידה בלחץ הדם, טכיקרדיה משמעותית, ירידה בתפוקת השתן ומצב של בלבול ואגיטציה (תזזיתיות) ובמקרים חמורים יכול גם לגרום לתרדמת (קומה). זרימת הדם למערכת העצבים המרכזית (המוח) נותרת תקינה עד לשלבים יחסית מאוחרים.<ref></ref>

== גורמים ==
הלם היפוולמי יכול להתרחש עקב אובדן נוזלים או איבוד דם אשר גורמים לירידה בנפח הדם.<ref name="Tag2020" /> איבוד הנוזלים יכול להתרחש עקב הקאות, שלשולים, ייצור מוגזם של שתן, מזג אוויר חם, כתוצאה מכוויה בדרגה שלישית או דלקת בלבלב.<ref name="Tag2020" /><ref></ref> איבוד הדם יכול להתרחש עקב טראומה, דימום במערכת העיכול או הריון חוץ רחמי.<ref name="Tag2020" /> הקאות ושלשולים הם הגורמים השכיחים ביותר להלם היפוולמי אצל ילדים.<ref></ref>

== דרכי טיפול ==
הטיפול תלוי בסוג הנוזל שאבד.<ref name="Tag2020" /> למי שאיבד דם, צריך להפסיק את הדימום בעזרת מוצרי דם, חומצה טרנקסמית (הקסקפרון) או ניתוח.<ref name="Hoop2020"></ref> עבור אלה שאיבדו נוזלים אחרים, משתמשים בדרך כלל בנוזל תוך ורידי (עירוי) בצורת תמיסה גבישית.<ref name="Tag2020" /> בעת הטיפול יש להתייחס גם לסיבה שבגינה נגרם ההלם ולבלום גם אותה [כגון הפעלת לחץ ישיר\עקיף על אזור הדימום] .<ref name="Tag2020" />

== ראו גם ==
* הלם
* הלם לבבי

== קישורים חיצוניים ==

* מידע על [https://medlineplus.gov/ency/article/000167.htm הלם היפוולמי] באתר Medline Plus של הספרייה הלאומית לרפואה ב- NIH (באנגלית)
* המאמר "<small>[https://www.ebmedicine.net/topics/trauma/pediatric-shock Shock: A Common Pathway For Life-Threatening Pediatric Illnesses And Injuries]" מאת Adam M Silverman, Vincent J Wang שנת הוצאה 2005 (באנגלית)</small>
*מידע על [https://www.infomed.co.il/diseases/hypovolemia/ היפוולמיה](מצב המקדים הלם היפוולמי) באתר infomed
*מאגר המידע 10-ICD מספר ה-ICD של סוג ההלם הזה

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רפואת חירום
קטגוריה:פציעות
קטגוריה:נוזלי גוף